cyanic-selkie/wikianc huggingface dataset:
Žoržs Brasēns
Biogrāfija
1947. gadā Brasēns satika pa 9 gadiem par sevi vecāku igauņu izcelsmes sievieti, Žohu Heimani (Joha Heiman 1911-1999, viņa tiks apglabāta līdzās dziedātājam), jeb Žo, kuru viņš sauca "Püppchen" — lellīte, bet abi divi rakstīs pupchen (tā arī uzrakstīs uz kapakmeņa). Viņi nedzīvoja kopā un nesalaulājās. Brasēns veltīja Žo vairākas dziesmas : Une jolie fleur, P… de toi, J’ai rendez-vous avec vous, Je me suis fait tout petit (devant une poupée), Saturne et Rien à jeter uc. Vairums tajā laikā uzrakstīto darbu kļuva slaveni. Tie apdzied draugu un draudzības kultu, noliedz tieksmi pēc konforta, naudas un atzinības, pauž individuālismu, dziļo antiklerikālismu un antimilitārismu. Tiem ir raksturīga klasiska metrika, atraisīts runas veids, vecmodīgie izteicieni, milzīga literāra kultūra. Šis stils paliks nemainīts līdz dziedātāja dzīves galam.
1951. gadā Brasēns satika Parīzes kabarē Caveau de la République šansonjē Žaku Grelo (Jacques Grello), kas, noklausījies viņu dziedam, uzdāvināja viņam savu ģitāru un ieteica izmantot to uz skatuves klavieru vietā. Brasēna karjera tiešām sākās pēc uzstāšanās kabarē Chez Patachou, kur viņu klausīties atnāca Žaks Kaneti ( Jacques Canetti), toreizējais Philips mākslinieciskais direktors. Kaneti piedāvāja dziedātājam līgumu. Tika ierakstītas 9 dziesmas, no kurām vienu, Le Parapluie ("Lietussargs"), izmantoja savā filmā Rue de l'Estrapade Žaks Bekers (Jacques Becker). Par to Brasēns saņēma 1954. gadā Šārla Krosa akadēmijas (Académie Charles-Cros) Lielo balvu. Viņš dziedāja teātrī Trois Baudets, uz Olimpijas un Bobino skatuvēm, kā arī ārzemēs: Šveicē 1958. gadā, Romā 1959. gadā, Beļģijā, Ziemeļāfrikā, Kvebekā 1961. gadā.
Viņš pārcēlās dzīvot uz ciematu Krepjēras tagadējā Ivelīnas departamentā, bet māju, ko īrēja tante Žanna, nopirka, izremontēja un uzdāvināja viņai.
1963. gadā Brasēns saņēma Vinsenta Skoto balvu par dziesmu "Atzinības trompetes" (Les Trompettes de la renommée). 1966. gada 12. oktobrī radioprogrammā Musicorama viņš īstenoja savas dzīves sapni, dziedāt kopā ar Šarlu Trenē. Viņa dziesmas atskanēja filmās Les Copains (1965.), Heureux qui comme Ulysse (1970.), Le drapeau noir flotte sur la marmite (1971.).
No 1976. gada oktobra līdz 1977. gada martam notika Brasēna pēdējā koncertu sērija uz Bobino skatuves ar jaunā albuma Trompe la mort dziesmām. Īsi pēc tam viņam diagnosticēja kolorektālo vēzi. Viņš pavadīja pēdējos gadus Senželīdifeskā un vairs neierakstīja dziesmas, izņemot albumu savam draugam Lino Venturam labdarības asociācijai Perce-neige (fr) 1980. gadā. Žoržs Brasēns nomira 1981. gada 29. oktobrī plkst. 23.15. Viņš tika apbedīts ģimenes kapavietā Sētes kapsētā 1981. gada 31. oktobrī.
TUR (filma)
"TUR" ir latviešu režisora Ulda Cipsta 2019. gadā uzņemta zinātniskās fantastikas drāma.
Tā stāsta par informācijas tehnoloģiju speciālisti Gundegu (Ilva Centere), kas, zaudējusi mīļoto, rada mākslīgo intelektu ar bojāgājušā drauga Raimonda (Regnārs Vaivars) apziņu. Gundega nespēj izšķirties, vai gremdēties virtuālajā realitātē, vai, savas jūtas ignorējot, sniegt pasaulei brīnumu. Gundegas kolēģim Ērikam (Artūrs Skrastiņš), kurš lolo siltas jūtas pret ģeniālo datorspeciālisti, nāksies izlemt, vai dzēst Raimonda personību no programmas, vai arī upurēt savas jūtas.
Filma citē un atsaucas uz virkni godalgotu zinātniskās fantastikas kinodarbu — tādiem kā fantastikas žanra klasiku "Matrikss" (1999), "Geimeris" (2009) un pilnmetrāžas filmu ar aktieri Džoniju Depu galvenajā lomā — zinātniskās fantastikas trilleri "Transcendence".
Filma TUR ir daļa no desmit sēriju miniseriāla ar tādu pašu nosaukumu, kas tiks izrādīts mājas viedtelevīzijā no 2019. gada septembra beigām. Filmas režisors Uldis Cipsts līdz šim nav veidojis pilnmetrāžas kinofilmas, savukārt pati filma ir pirmais mēģinājums Latvijā radīt zinātniskās fantastikas žanra kinodarbu.
Filmas pirmizrāde notika 2019. gada 14. augustā, bet kinoteātros filmu TUR sāka izrādīt no 16. augusta.
Kolēģijas asesors
Kolēģijas asesors (ru, "kolēģijas piesēdētājs") bija Krievijas Impērijas VIII kategorijas civildienesta pakāpe no 1717. līdz 1917. gadam, kas atbilda majora (pēc 1884. gada) kapteiņa pakāpei armijā un deva tiesības uz uzrunu "Jūsu augstlabdzimtība" (Ваше Высокоблагородие).
Šīs civildienesta pakāpes ierēdņus ieskaitīja nepārmantojamas muižniecības kārtā, viņiem bija nepieciešama augstākā izglītība.
Neiespējamā misija (filma)
"Neiespējama misija" (en) ir 1996. gada ASV spiegu filma. Filmas režisors ir Braiens De Palma. Filmas sižets balstīts uz tāda paša nosaukuma seriāla motīviem.
Vēlāk ir uzņemtas vēl 5 filmas, tādējādi šī filma ir pirmā no "Neiespējamās misijas" filmu sērijas.
Sižets
CIP Prāgas birojā ir ieviesusies "žurka" — dubultaģents. Dubultaģenta noskaidrošanai tiek veikta specoperācija, kura inscenē operatīvo darbinieku saraksta nolaupīšanu. Negaidīti Prāgas CIP aģenti sāk iet bojā, vienīgais, kas izdzīvo ir Ītans Hants, kuru arī vaino kolēģu nodevībā un nogalināšanā. Lai novērstu no sevis aizdomas, Ītanam nākas patstāvīgi atrast "žurku", kurš sevi dēvē par Ījabu. Lai paveikto šo darbu Ītans internetā atrod pasūtītāju Maksi un piedāvā viņam darījumu: īsto Ījaba vārdu un 10 miljonus apmaiņā pret īsto sarakstu, kas glabājās CIP sēdeklī, Lenglijā. Ītans savervē jaunajā komandā Prāgā brīnumaini izdzīvojušo Klēru, algotni un bijušo CIP hakeri, ar ko piekļūst centrālajam CIP datoram. Apmaiņa notiek vilciena Londona—Parīze. Visbeidzot Ītans atklāj, kurš ir "žurka", tas ir Prāgas biroja vadītājs un viņa tuvs draugs Džims. Pēc kā Džims nošauj savu sievu un līdzdalībnieci Klēru, paņem naudu, kas saņemta no Makša apmaiņā pret disketi ar sarakstu, un mēģina ar helikoptera palīdzību aizbēgt no vilciena.
Kucupe
Kucupe ir Dubnas kreisā krasta pieteka Līvānu un Preiļu novados.
Iztece - no Krievu purva Jersikas pagastā. Tek austrumu virzienā. Ietek Dubnā augšpus Augšmuktiem. Kucupi šķērso valsts autoceļš V682 (Špoģi–Arendole–Vecvārkava–Sīļi). Upes krastos atrodas Spričvecumi.
Jonass Enrots
Jonass Enrots (dzimis 1988. gada 25. jūnijā) ir zviedru hokejists, vārtsargs, Zviedrijas hokeja izlases dalībnieks. Pašlaik (2020) Enrots spēlē Zviedrijas hokeja līgas komandā Örebro HK.
Spēlētāja karjera
Profesionāļa karjeru Enrots sāka 2004.—05. gada sezonā, kad debitēja Allsvenskan līgas kluba Huddinge IK rindās. Divas sezonas vēlāk vārtsargs kopā ar Södertälje SK izcīnīja uzvaru līgā, 2007.—08. gada sezonā spēlējot Zviedrijas Elitsērijā.
2008.—09. gada sezonu Enrots aizvadīja Amerikas hokeja līgas kluba Portlendas "Pirates" sastāvā. 2009.—10. gada sezonā vārtsargs debitēja arī Bufalo "Sabres" rindās. Jau nākamajā sezonā Enrots kļuva par komandas otro vārtsargu aiz Raiena Millera. Pēc Millera aizmainīšanas, 2013.—14. gada sezonas ievadā Enrots kļuva par komandas pamatvārtsargu.
2015. gada 11. februārī Enrots tika aizmainīts uz Dalasas "Stars", taču vasarā noslēdza viena gada līgumu ar Losandželosas "Kings". 2016. gada vasarā noslēdza viena gada līgumu ar Toronto "Maple Leafs", sezonas vidū tiekot aizmainīts uz Anahaimas "Ducks". "Ducks" sastāvā Enrots nevienā spēlē tā arī laukumā nedevās un 2017. gada vasarā noslēdza viena gada līgumu ar KHL klubu Minskas "Dinamo".
Zviedrijas hokeja izlases rindās izcīnījis sudrabu 2014. gada olimpiskajā turnīrā. Kopā ar izlasi izcīnījis zelta medaļas 2013. gada Pasaules čempionātā. Enrots tika atzīts par turnīra labāko vārtsargu, tiekot iekļauts arī čempionāta simboliskajā izlasē.
Filips Stamma
Filips Stamma (en; 1705. gads, Alepo — 1755. gads, Londona) bija arābu izcelsmes Lielbritānijas šahists.
Biogrāfija
Piedzimis kristīgu arābu ģimenē. 18. gadsimta 20. gados pārcēlies uz dzīvi Londonā, kur strādājis par austrumu valodu tulku Lielbritānijas ārlietu ministrijā. Bijis precējies, divu dēlu tēvs.
1737. gadā Parīzē izdevis šaham veltītu grāmatu franču valodā — Essai sur le jeu des echecs ("Šaha spēles pieredze, kas satur noteikumus, kā labi spēlēt un gūt panākumus ar smalku gājienu palīdzību, kurus var nosaukt par šīs spēles noslēpumiem"). Šajā grāmatā Stamma apkopojis 100 dažādas pozīcijas, kurās uzvara bija panākama ar efektīgu kombināciju vai elegantu etīžu palīdzību. 1745. gadā Londonā izdevis savu grāmatu atkārtoti angļu valodā, papildinot to ar 74 atklātņu variantiem. Arī turpmāk Stammas grāmata tika vairākkārt izdota atkārtoti un tulkota vācu, itāļu un citās Eiropas valodās. Tā laika šahistiem tā paaugstināja interesi par šaha uzdevumiem un etīdēm.
1747. gadā Londonā nospēlējis maču ar tolaik jauno franču šahistu Andrē Danikanu Filidoru, kurā visas partijas spēlējis ar melnajiem un visus neizšķirtus ieskaitījis sev kā zaudējumus (+2, −8).
Ar Stammas vārdu ir saistīta arī mūsdienās pieņemtās šaha partijas algebriskās pieraksta notācijas izgudrošana.
Amatas novada pašvaldības vadītāju uzskaitījums
Šajā uzskaitījumā apkopoti Amatas novada pašvaldības vadītāji. Amatas novads tika izveidots 2000. gada 19. augustā, apvienojot Amatas un Drabešu pagastus, savukārt 2009. gadā novadam tika pievienoti arī Zaubes, Skujenes un Nītaures pagasti.
Uzskaitījums
{{legend| gold| Vēlētāju apvienība "Āraiši" |border=1px solid #AAAAAA}} {{legend| green| Zaļo un Zemnieku savienība |border=1px solid #AAAAAA}}
Jarkanta
Jarkanta (, Yè'ěrqiāng Hé), arī Jekena (ug, Yeken) vai Raskemdarja, ir upe Ķīnas rietumos, Tarimas vidējā satekupe. Sākas no ledāja Rimomuztaga grēdā Karakorumā netālu no strīdīgā Siačena ledāja Indijas teritorijā, augštecē dēvēta par Raskemdarju. Sākotnēji tek pa šauru ieleju ziemeļrietumu virzienā paralēli Karakoruma galvenajai grēdai, pēc tam pagriežas ziemeļu virzienā un šķērso Kuņluņa priekškalnes un ieplūst Tarimas ieplakā, kur apūdeņo vairākas oāzes. Gar rietumu malu apliec Taklamakana tuksnesi un saplūst ar Hotenu un Aksu, veidojot Tarimas upi. Lejtecē bieži izsīkst. Lielākās pietekas ir Kirčinbulaka, Šamaldarja, Taškorgana, agrāk arī Kašgara. Lielākā pilsēta krastos ir Jarkanta.
Severna
Severna (en, cy) ir 354 kilometrus gara upe Velsā un Anglijā. Garākā upe Lielbritānijas teritorijā.
Iztece pie Plimlimona kalna, Kembrijas kalnos Velsā. Iesākumā tek austrumu virzienā, visa tecējuma garumā met loku, līdz dienvidrietumu virzienā ietek Bristoles līcī, veidojot estuāru. Lielākās pietekas - Tīma un Eivona. Severnas estuārā ietek arī Eivona un Vaja. Upes krastos atrodas Lanidloisa, Ņūtauna, Velšpūla, Šrūsberija, Aironbridža, Bridžnorta, Bjūdlija, Storporta pie Severnas, Vustera, Aptona pie Severnas, Tjūskberija un Glostera. Severna ar kanāliem savienota ar Temzu, Trentu, Mersiju, Hamberu. Upes deltā paisums pārsniedz 14 metrus.
Krekings
Krekings (no — sašķelt) ir piesātināto ogļūdeņražu (alkānu) termiskās pārvērtības. Krekinga laikā tiek sarautas ķīmiskās saites kā starp oglekļa atomiem (C−C saites), tā arī starp oglekļa un ūdeņraža atomiem (C−H saites) — notiek saišu homolītiska disociācija, un veidojas brīvie radikāļi, kas pēc tam piedalās disproporcionēšanās un citās reakcijās. Organiskajā ķīmijā un izrakteņu ģeoloģijā krekinga laikā, piemēram, garu ķēžu ogļūdeņraži tiek pārveidoti par īsāku ķēžu ogļūdeņražiem, saraujot ogļūdeņražu ķīmiskās saites. Tas nepieciešams, lai no naftas varētu iegūt vairāk gaistošāku degvielu, piemēram, benzīna. Krekinga ātrums ir atkarīgs no temperatūras un katalizatoru klātbūtnes. Krekingu iedala termiskajā krekingā un katalītiskajā krekingā. Katalītiskajam krekingam parasti nepieciešama zemāka temperatūra, turklāt, izmainot katalizatora sastāvu, var iegūt dažāda veida produktus. Krekinga laikā notiek ne tikai lielmolekulāru ogļūdeņražu sairšana mazmolekulāros, bet arī nepiesātināto ogļūdeņražu, ūdeņraža, kā arī brīva oglekļa kvēpu veidā rašanās. Nesazarotie alkāni ar 6 un vairāk oglekļa atomiem piemērotu katalizatoru klātienē veido benzolu un tā analogus — to sauc par alkānu aromatizāciju.
Nordea
Grupa apkalpo 10,5 miljonus privātpersonu, 10 miljonus mājsaimniecību un 0,5 miljonus korporatīvos un institucionālos klientus. Nordea šobrīd tiek pārstāvēta kopumā 16 valstīs. Eiropas līmenī banka tiek pārstāvēta Lielbritānijā, Vācijā, Luksemburgā un Polijā, savukārt globālā mērogā Nordea tiek reprezentēta Brazīlijā, Ķīnā, Singapūrā un ASV.
Nordea Bank akcijas tiek kotētas Nasdaq fondu biržās: Nasdaq Stockholm, Nasdaq Helsinki un Nasdaq Copenhagen. Lielākie akcionāri (2020. gada jūlijā): Sampo Oyj (19,9 %), Cevian Capital (4,4 %), Nordea Fonden (3,9 %).
Vēsture
Nordea Bank rašanās vēsture ir viena no senākajām Ziemeļvalstu reģionā, tādējādi veidojot vienu no lielākajām finanšu grupām Ziemeļeiropā. Banka ir rezultāts secīgai Somijas, Dānijas, Norvēģijas un Zviedrijas banku (Merita Bank, Unibankas, Kreditkassen (Christiania Bank) un Nordbanken) apvienošanai, kas notika no 1997. līdz 2000. gadam.
1990. gadā Nordea sāka paplašināties, izveidojot filiāles Baltijas jūras austrumu reģionā. Pirmā Igaunijas filiāle tika atvērta Tallinā 1995. gadā, savukārt 1999. gadā Nordea kļuva par vienīgo bankas akcionāru Latvijā. Lietuvā Nordea bankas filiāle tika atvērta 2000. gadā.
Nesenā vēsture
2011. gadā Zviedrijas valdība pārdeva daļu tai piederošo Nordea Bank AB akciju. 2013. gada jūnijā tā samazināja savu ieguldījumu bankā no 13,4 % līdz 7 %. 2013. gada septembrī Zviedrija pārdeva valstij piederošos atlikušos 7 % Nordea kapitāldaļu. Akcijas iegādājās dažādi investori.
2015. gadā Nordea pieņēma stratēģiju Krievijā samazināt privāto klientu apkalpošanas darbību un veidot korporatīvo investīciju banku. 2017. gada janvārī Nordea Krievijā privāto kredītu apkalpošanas biznesu par 16 miljardiem rubļu (251,5 miljoniem eiro) pārdeva Krievijas bankai Sovkombank.
2017. gada septembrī Nordea paziņoja par plāniem pārcelt savu korporatīvo galveno mītni no Stokholmas uz Helsinkiem. 2017. gada 27. septembrī Somijā tika reģistrēta pārvaldītājsabiedrība Nordea Holding Abp (2018. gada 29. jūnijā tā pārdēvēta par Nordea Bank Abp). Grupas uzņēmumi tika reorganizēti šajā mātes uzņēmumā; bankas Zviedrijā, Dānijā un Norvēģijā tika pārveidotas par filiālēm. Pārcelšanās tika pabeigta 2018. gada oktobrī. 2019. gada 1. martā tika pabeigta Norvēģijas bankas Gjensidige Bank ASA iegāde. 2019. gada 19. decembrī tika paziņots, ka Nordea no Société Générale iegādāsies tās meitas uzņēmumu Norvēģijā SG Finans AS.
Nordea Bank Latvijā
Nordea Bank Latvijas filiāles vēsture aizsākās 1992. gada aprīlī, kad Baltijas Investīciju Programmas ietvaros tika dibināta Latvijas Investīciju Banka. Tās akcionāri bija:
2001. gada 3. decembrī Nordea grupas banku apvienošanas procesā, kā arī vienota bankas vārda integrēšanas rezultātā, jaunais nosaukums Nordea Bank Latvijas filiāle aizvietoja Merita Bank Rīgas filiāles nosaukumu.
2017. gada 1. oktobrī Nordea Bank AB filiāle Latvijā pievienota AS DNB Banka.
Lietuvas latvieši
Lietuvas latvieši (lt) ir Lietuvā dzīvojošā latviešu mazākumtautība. Saskaņā ar 2011. gada tautas skaitīšanas rezultātiem sevi par latviešiem atzinuši 2025 cilvēki, kas ir 0,07% no Lietuvas iedzīvotājiem un veido 9. lielāko etnisko grupu valstī. 46,2% no latviešiem par dzimto valodu atzina latviešu valodu, 27,8% — lietuviešu valodu, bet 14,6% — krievu valodu.
Lielākais latviešu īpatsvars ir Palangā — 0,97% un Naujoji Akmenē — 0,55%.
== Lietuvā dzīvojošo latviešu skaits dažādos gados   ==
Vecpiebalgas pilskalns
Vecpiebalgas pilskalns jeb Griškas kalns atrodas Vidzemē, Cēsu novada Vecpiebalgas pagasta Vecpiebalgas centrā. Valsts nozīmes kultūras piemineklis.
Pilskalnu aprakstījis Ernests Brastiņš. Tas ir apmēram 15 metrus augsts paugurs, kas ilgu laiku izmantots lauksaimniecības vajadzībām. Plakuma izmērs — 60 x 40 metri. Kultūrslāņa lielums apmēram 1 metrs. Pilskalna datējums — vēlais dzelzs laikmets.
Bojāri (Dagdas pagasts)
Bojāri ir ciems Dagdas pagastā, Dagdas novadā. Atrodas 275 km attālumā no Rīgas.
Druļļu purvs
Druļļu purvs (arī Aģes purvs vai Kazu purvs) ir purvs Siguldas novada Lēdurgas pagastā, Aģes upes baseinā. Izvietojies pagasta dienvidaustrumos uz ziemeļiem no autoceļa V81. Rietumos izvietojies Zaltes purvs, ziemeļos — Aģes ezers un Sāra purvs. Augstā purva daļā (656 ha) kūdras slāņa biezums 3—6 m, zemā purva daļā (707 ha) — 1,6—4,2 m. Kopējie kūdras krājumi ap 22,4 mlj m³, no tiem rūpnieciski izmantojami ap 10,7 mlj m³. Daļa purva apaugusi ar krūmiem, centrālā (augstā purva) daļa — ar retām priedēm. Purva nosusinātajā daļā (~450 ha) tīrumi, pļavas, ganības. Purva austrumu galā izvietojies Melnezers.
Ātrslidošana 2014. gada ziemas olimpiskajās spēlēs
Ātrslidošanā  tika sadalīti 12 medaļu komplekti — 6 vīriešiem un 6 sievietēm. Sacensības notika no 8. līdz.
Sacensībās astoņus zeltus no 12 iespējamajiem izcīnīja Nīderlandes sportisti, tāpat viņi izcīnīja 23 no 36 iespējamajām medaļām. Tāpat sacensību laikā tika laboti pieci Olimpiskie rekordi.
Medaļu ieguvēji
=== Vīrieši ===
Dopinga lietošanas izmeklēšana
Sakarā ar dopinga lietošanas aizlieguma pārkāpumiem Starptautiskā Olimpiskā komiteja (SOK) 2017. gada novembrī Starptautiskā olimpiskā komiteja (SOK) Krievijas ātrslidotājai Olgai Fatkuļinai atņēma viņas izcīnīto sudraba medaļu 500 metru distancē.
Latvija
Soču Olimpisko spēļu ātrslidošanas sacensībās startēja viens Latvijas pārstāvis.
Karaliskais ozols
Karaliskais ozols ir daudzgadīga dižskābaržu dzimtas suga. Tā ir sastopama Indoķīnas ziemeļu (Laosā, Mjanmā un Vjetnamā), Ziemeļaustrumu Indijas un Juņnaņas (Ķīnā) sezonāli tropiskajos mežos.
Apraksts
Karaliskais ozols ir salīdzinoši liels koks, kurš var sasniegt 30 m augstumu. Koka zari ir gaiši brūni, klāti ar matiņiem. Lapas ir garas — tās var sasniegt pat 27 cm garumu. Zīle ir saspiesti ovālas formas, tā ir aptuveni 2,5-3,5 cm gara un diametrā 2,5-5 cm plata, bālā, pelēcīgi oranžā krāsā, pirms nogatavošanās — klāta ar matiņiem. Zīles gals ir noapaļots vai ievirzīts. Ķīnas teritorijā zied no aprīļa līdz maijam, zīles nogatavojas no oktobra līdz novembrim.
Svjatoslavs Vseslavičs
Svjatoslavs Vseslavičs (Святаслаў Усяславіч, dzimis pirms 1060., miris pēc 1130. gada) bija viens no Polockas kņaza Vseslava Bračislaviča dēliem no Polockas Rurikoviču dinastijas. Vitebskas kņazs 1101—1129. Kopā ar saviem brāļiem piedalījās karagājienā uz Daugavas lejteci pret zemgaļiem 1106. gadā, kur tika sakauts.
Dzīvesstāsts
Dzimis Polockas kņaza Vseslava Bračislaviča Brīnumdara (ap 1029.-1101.) ģimenē pirms 1060. gada kā viens no 6 vai 7 dēliem. Pēc kristīšanas ieguva vārdu Georgijs (Георгій). 1101. gadā pēc viņa tēva nāves Polockas kņaziste tika sadalīta starp viņa dēliem. Tradicionāli uzskata, ka Svjatoslavs uzreiz mantoja Vitebskas kņaza troni un kopā ar saviem brāļiem cīnījās ar Jaroslava Gudrā pēcnācējiem par pierobežas zemēm Daugavas augštecē. Pēc cita uzskata viņš par Vitebskas kņazu kļuva tikai pēc tam, kad to atkaroja Smoļenskas kņaziem. Ir pat izteikta hipotēze, ka par Vitebskas kņazu kļuva tikai Svjatoslava dēls Vasiļko.
Lai pakļautu Daugavas lejteci, 1106. gadā viņš kopā ar saviem brāļiem devās karagājienā pret zemgaļiem un cieta sakāvi. 20. gadsimta arheoloģiskajos izrakumos Koknesē atrada svina piekariņu ar Polockas valdnieku dzimtas zīmi, ko uzskata par Svjatoslavam vai viņa sievai piederīgu. Hipotēze par to, ka viņš šajā laikā varēja būt Kokneses valdnieks, nav pierādīta. 1127. un 1029. gadā Kijivas lielkņazs Mstislavs I Vladimirovičs devās karagājienos pret Polockas kņazu un viņa vasaļiem. Svjatoslavs tika apcietināts un izsūtīts trimdā uz Cargradu, kas ir Konstantinopole vai arī Gerzike. Svjatoslavs miris izsūtījumā pēc 1130. gada.
Titulārpadomnieks
Titulārpadomnieks bija Krievijas Impērijas IX kategorijas civildienesta pakāpe no 1722. līdz 1917. gadam, kas atbilda kapteiņa, vēlāk štāba kapteiņa (pēc 1884. gada) pakāpei armijā un deva tiesības uz uzrunu "Jūsu labdzimtība" (Ваше Благородие).
Šīs civildienesta pakāpes ierēdņus ieskaitīja nepārmantojamas muižniecības kārtā, viņiem bija nepieciešama augstākā izglītība.
Kunštāta
Kunštāta (cz) ir pilsēta Čehijā, Dienvidmorāvijas apgabala Blansko apriņķī.
Vēsture
Rakstos pirmoreiz pieminēta 1279. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Otrā pasaules kara laikā pilsētas tuvumā, Hodonīnā, bija ierīkota koncentrācijas nometne romiem. Kopš 1993. gada — Čehijā.
Tūrisms
Pilsētā atrodas pirmoreiz 1380. gadā pieminētā Kunštātas pils.
Dalmana
Dalmana (de) ir Vācijas vasaras polārstacija Antarktīdā. Izvietota Potera pussalā Potera līča austrumu krastā Karaļa Džordža salas dienvidu piekrastē. Stacija izveidota 1994. gada 20. janvārī un nosaukta par godu vācu vaļu medniekam un polāro jūru kuģotājam Eduardam Dalmanim. Stacija izvietojusies Argentīnas polārstacijas Karlīni tiešā tuvumā un izmanto tās loģistiku un infrastruktūru. Stacijā ir laboratorijas, darbnīcas, noliktavas un akvāriji, kā arī bāze ūdenslīdējiem, kas nodrošina 12 pētnieku darba vietas. Galvenās pētījumu nozares ir jūras bioloģija un klimata pārmaiņas.
1187. gads
1187. gads bija gads, kas pēc Jūlija kalendāra sākās ceturtdienā.
Sēdlapu ozols
Sēdlapu ozols ir daudzgadīga dižskābaržu dzimtas suga.
Aleksandra Kislova
Aleksandra Kislova (ru; dzimusi Frunzē) ir PSRS un Krievijas starptautiskā meistare šahā (1966).
Biogrāfija
1962. gadā ieņēmusi 4. vietu PSRS junioru šaha čempionātā. 1966. gadā pirmo reizi piedalījusies PSRS sieviešu šaha čempionāta finālā, kurā nospēlējusi ļoti veiksmīgi, izcīnot sudraba medaļu aiz uzvarētājas Nanas Aleksandrijas. 1966. gadā FIDE viņai piešķīra starptautiskās meistares (WIM) nosaukumu. Piedalījusies 1967. gada pretendentu turnīrā šahā sievietēm Suboticā, kurā ierindojusies augstajā 5. vietā (uzvarēja Alla Kušnira). Šajā laikā Kislova bijusi viena no pasaules pirmā desmitnieka šahistēm.
Kopš 1992. gadā nav piedalījusies šaha turnīros.
Masalnieki
Masalnieki (ltg) ir ciems Balvu novada Bērzpils pagastā. Atrodas pagasta dienvidu daļā 6 km no pagasta centra Bērzpils, 42 km no novada centra Balviem un 235 km no Rīgas.
Apdzīvotā vieta atrodas pie autoceļa V493 (Ruskulova–Bērzpils).
Kalifornijas trusis
Kalifornijas trusis (Sylvilagus bachmani) ir zīdītāju klases (Mammalia) zaķu dzimtas (Leporidae) dzīvnieks, kas pieder pie baltastes trušu ģints (Sylvilagus). Tā ir vienīgā suga Microlagus apakšģintī.
Kalifornijas truši ir sastopami rietumu piekrastes rajonos ASV: Oregonā uz dienvidiem no Kolumbijas upes, Kalifornijā, kā arī Meksikas Kalifornijas pussalā.
Gojko Kačars
Gojko Kačars (sr, dzimis ) ir bijušais Serbijas futbolists, spēlēja pussarga pozīcijā, bijis Serbijas futbola izlases dalībnieks.
Kalifornijas trusis
Kalifornijas trusis ir mazāks par citiem trušiem. Atšķirībā no citiem apakšā tā aste ir pelēka, nevis balta.
Gojko Kačars
Savas karjeras laikā spēlējis Serbijā, Vācijā, Japānā un Kiprā.
Serbijas futbola izlasi pārstāvējis no 2007. līdz 2012. gadam. Piedalījies 2008. gada vasaras olimpiskajās spēlēs un 2010. gada FIFA Pasaules kausā.
Bojori
Bojori ir ciems Stabulnieku pagastā, Riebiņu novadā. Atrodas 217 km attālumā no Rīgas.
Izdzīvošanas spēle
Izdzīvošanas spēle (en) ir action videospēļu apakšžanrs, kuru darbība parasti izvēršas naidīgā, saspringtā vidē atvērtā pasaulē. Spēlētāji parasti sāk ar minimālām iekārtām un jāizdzīvo pēc iespējas ilgāk, radot instrumentus, ieročus, patvērumu un savācot resursus. Daudzas izdzīvošanas spēles balstās uz nejauši vai procedūrā ģenerētām pastāvīgām vidēm; pēdējā laikā izdzīvošanas spēles bieži var spēlēt tiešsaistē, kas ļauj spēlētājiem mijiedarboties vienā pasaulē. Izdzīvošanas spēles parasti ir bez noteiktiem mērķiem un bieži ir cieši saistītas ar izdzīvošanas šausmu filmu žanru, kur spēlētājam jāizdzīvo pārdabiskos apstākļos, piemēram, zombiju apokalipse.
PROITERES
PROITERES (no en; ja) ir Japānas studentu pavadonis, kas paredzēts elektriskā dzinēja un citu iekārtu izmēģināšanai. Tas palaists 2012. gada septembrī.
Projektu realizēja Osakas tehnoloģiju institūts (OIT) studenti. Kosmiskais aparāts ir kuba formā ar malām 29 cm garumā, masa ir 14,5 kg. Tā orientāciju telpā nodrošina elektromagnētiskā spole izvēršama masta galā. Pavadonis apgādāts ar eksperimentālu pulsējošās plazmas dzinēju.
Galvenie uzdevumi:
PROITERES tika palaists 04:23 UTC ar nesējraķeti PSLV-CA no Satiša Dhavana kosmosa centra. Tas bija sekundārā krava Francijas Zemes novērošanas pavadonim SPOT 6.
Signāli no pavadoņa tika uztverti līdz 14. septembrim, kad tā orientācija kļuva nestabila. Tad signālu uztvēra 21. septembrī.
Antiohijas patriarhāts
Antiohijas patriarhāts, oficiāli Antiohijas un Visu Austrumu Grieķu pareizticības patriarhāts (ar) ir viena no 15 neatkarīgajām (autokefālajām) pareizticīgo baznīcām, kas kopīgi veido Austrumu Pareizticīgo baznīcu. Aizņem trešo vietu Pareizticīgo baznīcu diptihā (pēc Konstantinopoles un Aleksandrijas baznīcām). Viens no četriem senajiem Austrumu baznīcas patriarhātiem. Antiohijas baznīcu dibināja apustuļi Pēteris un Pāvils ap 37. gadu. No 451. gada baznīcai ir patriarhāta statuss.
Šobrīd patriarhs ir Jānis X. Patriarha rezidence atrodas Damaskā.
Ārējās saites
Antiohijas patriarhāta oficiālā mājaslapa
Kolēģijas sekretārs
Kolēģijas sekretārs bija Krievijas Impērijas X kategorijas civildienesta pakāpe no 1717. līdz 1917. gadam, kas atbilda štāba kapteiņa, vēlāk poručika (pēc 1884. gada) pakāpei armijā un deva tiesības uz uzrunu "Jūsu labdzimtība" (Ваше Благородие).
Šīs civildienesta pakāpes ierēdņi parasti ieņēma zemāko priekšnieku amatus.
Action
Action spēle ir videospēļu žanrs, kurā svarīga spēlētāja roku kustība, acu koordinācija un reakcijas laiks. Tam ir liels skaits apakšžanru, piemēram, kaujas spēles, šaujamspēles un platformas spēles. Daudzspēlētāju tiešsaistes kaujas arēna un dažas reāllaika stratēģijas spēles arī var uzskatīt par action spēlēm.
Gredzens
Gredzens ir rotaslieta, kuru velk pirkstos. Tas ārēji izskatās pēc riņķa līnijas un parasti ir izgatavot no dārgmetāla. Gredzenus iedala pēc materiāla, no kā tas ir izgatavots, piemēram, zelta gredzenos, sudraba gredzenos, kā arī pēc pielietošanas mērķa, piemēram, saderināšanās gredzens, laulību gredzens, žetonu gredzens, čempiona gredzens.
Vičegda
Vičegda (ru, kv) ir 1130 kilometrus gara Ziemeļu Dvinas labā krasta pieteka Krievijas Eiropas daļas ziemeļos, Komi un Arhamgeļskas apgabalā. Lielākā Ziemeļu Dvinas pieteka, kas ietek 673 kilometrus no Ziemeļu Dvinas grīvas.
Iztece Timanas skraučā. Līkumojot tek rietumu virzienā. Ietek Ziemeļu Dvinā pie Kotlasas. Lielākās pietekas - Nema, Ziemeļu Keļtma, Višera, Lokčima, Sisoļa, Vima, Jarenga un Vileda. Upes krastos atrodas Siktivkara, Soļvičegodska, Korjažma, Kotlasa.
Smarhoņas rajons
Smarhoņas rajons jeb Smorgoņas rajons  ir Grodņas apgabala rajons Baltkrievijā. Robežojas ar Grodņas apgabala Ašmjanu un Astravjecas rajoniem un Minskas apgabala Viļejkas, Maladzječnas un Valožinas rajoniem.
Sāristomeri nacionālais parks
<mapframe text="Piekrastes salu nacionālais parks" width=300 height=300 zoom=7 > { "type": "ExternalData", "service": "geoshape", "ids": "Q594263" } Sāristomeri nacionālais parks (fi) jeb Šergothaveta nacionālais parks (sv) ir 1983. gadā izveidots nacionālais parks Somijas dienvidrietumos, Īstās Somijas piekrastes salās.
Nacionālajā parkā atrodas vairāki tūkstoši salu un saliņu, no kurām vairums ir mazākas par 1 km2. Vairums salu iedzīvotāji ir zviedri. Tajās ir mazliet vairāk par 1000 iedzīvotāju, bet vasarās to skaits pieaug desmitkārtīgi. Nacionālā parka uzdevums ir saglabāt ne tikai dabu, bet arī tradicionālo kultūrvidi. Putnu aizsardzībai salās ir iznīdētas ūdeles.
Polārzaķis
Polārzaķis (Lepus arcticus) ir zaķu dzimtas (Leporidae) suga, kas ir pielāgojusies polāriem un kalnu apgabaliem. Tai ir 4 pasugas. Dabīgais izplatības areāls aptver Grenlandi un Kanādas ziemeļus.
Rods Brindamūrs
Roderiks Žans Brindamūrs (fr, dzimis ) ir Kanādas hokeja treneris un bijušais hokejists, spēlējis uzbrucēja pozīcijā. Pašlaik (2022) Brindamūrs ir NHL kluba Karolīnas "Hurricanes" galvenais treneris.
Polārzaķis
Polārzaķis skarbiem apstākļiem ir pielāgojies ar īsākām ausīm un ekstremitātēm, kā arī biezāku vilnu un 20% vairāk tauku nekā citiem zaķiem. Tas rok bedres sniegā, lai uzturētos siltumā un gulētu.
Rods Brindamūrs
1988. gada NHL draftā Brindamūru ar kopēju devīto numuru izvēlējās Sentluisas "Blues". Brindamūrs NHL kopā spēlēja 20 sezonas tādās komandās kā Sentluisas "Blues", Filadelfijas "Flyers" un Karolīnas "Hurricanes". 2006. gadā ar Hurricanes komandu Brindamūrs kā kapteinis izcīnīja komandai pirmo Stenlija kausu.
Kanādas hokeja izlases sastāvā Brindamūrs piedalījās trīs Pasaules čempionātos. 1994. gadā Itālijā tika izcīnītas zelta medaļas. Piedalījies arī 1998. gada ziemas olimpiskajās spēlēs Nagano.
Kopš 2011. gada Brindamūrs strādā kā treneris NHL klubā Karolīnas "Hurricanes", sākot no 2018. gada arī kā galvenais treneris.
Hamiltona (Bermuda)
Hamiltona (en) ir Britu aizjūras teritorijas Bermudas galvaspilsēta un lielākā pilsēta. Pilsēta atrodas Bermudu salu centrālajā daļā. Pēc 2016. gada datiem pilsētā dzīvoja 854 iedzīvotāji. Hamiltona ir Bermudu salu galvenais finanšu centrs un ostas pilsēta, kā arī populārs tūrisma galamērķis.
Pilsēta ir dibināta 1790. gadā, bet 1897. gadā tā ieguva pilsētas tiesības. Hamiltonā atrodas pasaulē lielākā alkoholisko dzērienu ražotāja Bacardi galvenais ofiss. Zemā uzņēmumu nodokļu likme padara to pievilcīgu Amerikas Savienoto Valstu uzņēmumiem.
Kurts fon Šleihers
Izvirzījies pēc Pirmā pasaules kara kā viens no Vilhelma Grēnera līdzgaitniekiem. Bija viena no galvanajām personām, kas pēc Vācijas revolūcijas nodrošināja kontaktus starp reihsvēru un Vācijas valdību. Aktīvi darbojās pret Vācijas ierobežojumiem Versaļas sistēmas ietvaros. Vēlāk kļuva par vienu no prezidenta Hindenburga tuvākajiem padomdevējiem. No 1932. gada 1. jūnija līdz 1933. gada 28. janvārim bija Vācijas aizsardzības ministrs Franča fon Pāpena kabinetā. Kanclera amatu zaudēja politisko intrigu dēļ, politiskās taktikas dēļ atbalstīja Hitlera iecelšanu par kancleru.
Krakatau
Krakatau izvirdums Indonēzijā
Vulkāni veidojas tad, ja Zemes garozas atverēs un plaisās izplūst sakusuši ieži, pelni un gāzes. Vulkānu darbību veicina litosfēras plātņu kustība paslīdot vienai zem otras vai attālinoties. Katru gadu pasaulē notiek apmēram 30 vulkānu izvirdumi, kaut arī darbīgo vulkānu ir daudzkārt vairāk — apmēram 500—800.
Indonēzija var lepoties ar 129 vulkāniem, jo šīs valsts teritorijā notiek trīs tektonisko plātņu — Eirāzijas, Klusā okeāna un Austrālijas plātnes sadursme. Krakatau ir pazīstamākais Indonēzijas vulkāns, kura izvirdums noslaucīja no zemes virsas 165 ciematus un pilsētas, zinātnieki uzskata, ka vulkāna izvirdums sākās ar sprādzienu, kurš 1883. gadā satricināja visu Dienvidāzijas piekrasti, jo tā jauda 13 000 reižu pārsniegusi Hirosimas atombumbas jaudu.
Krakatau izvirdums nenotika pēkšņi. Par to, ka vulkāns sācis darboties, sākumā vairākus mēnešus norādīja dūmi, par kuriem 1883. gadā ziņoja garām kuģojošie kuģi. Sākotnēji darbojās tikai viens vulkāna krāteris, kad šķidrā magma, nonākot kanālā, izplūda virszemē. Krakatau pieder stratovulkāniem, tie ir konusveida vulkāni ar vienu vai vairākiem krāteriem, kuros magma un gāzes ir zemes dzīlēs ieslēgtas ilgi un to apjoms un spiediens laika gaitā pieaug. Krakatau izvirdumā okeāna ūdens ieplūdis vulkāna magmas kanālā, izraisot milzīgu eksploziju. Izvirduma laikā melns dūmu un gāzu mākonis pacēlies aptuveni divdesmit piecu kilometru augstumā.
Šis vulkāna izvirdums ir otrs lielākais Indonēzijā līdz šim laikam (pats lielākais – Tamboras izvirdums 1815. gadā). Zinātnieki uzskata, ka kopš 1883. gada Krakatau ir iestājusies “depresija”, jo vulkāns ir daudz pierimušāks un mierīgāks. Tomēr daļa zinātnieku uzskata, ka tas ir tikai laika jautājums, kad vulkāns kļūs aktīvs, jo mēs nevaram paredzēt vulkānu izvirdumu brīžus.
Klara Frīdmane
Klara Frīdmane (he; dzimusi kā Klara Hodosi Oradjā - ) bija Izraēlas starptautiskā meistare šahā (1966). Trīskārtējā Izraēlas sieviešu šaha čempionāta uzvarētāja (1961, 1963, 1965).
Biogrāfija
Dzimusi Rumānijā, bet 1961. gadā pārcēlusies uz dzīvi Izraēlā. 1960. gados bijusi viena no vadošajām Izraēlas šahistēm. Trīs reizes uzvarējusi Izraēlas sieviešu šaha čempionātos: 1961, 1963, 1965. 1966. gadā FIDE viņai piešķīra starptautiskās meistares (WIM) nosaukumu. Piedalījusies 1967. gada pretendentu turnīrā šahā sievietēm Suboticā, kurā ierindojusies 17. vietā (uzvarēja Alla Kušnira).
Viškuļi
Viškuļi (ltg) ir ciems Balvu novada Bērzpils pagastā. Atrodas pagasta dienvidu daļā 5 km no pagasta centra Bērzpils, 42 km no novada centra Balviem un 235 km no Rīgas.
Apdzīvotā vieta atrodas pie autoceļa V493 (Ruskulova–Bērzpils). Netālu Ķeibas upe ietek Ičā.
Daudzspēlētāju tiešsaistes kaujas arēna
Daudzspēlētāju tiešsaistes kaujas arēna (en) ir stratēģijas videospēļu apakšžanrs, kurā divas spēlētāju komandas sacenšas viena pret otru iepriekš noteiktā kaujas laukā. Katrs spēlētājs pārvalda vienu tēlu ar atšķirīgu spēju kopu, kas uzlabojas spēles gaitā un sniedz savu ieguldījumu komandas kopējā stratēģijā.
Vitolds Jakimčiks
Vitolds Jakimčiks (ru; dzimis, miris ) bija padomju šaha problēmists, PSRS sporta meistars šaha kompozīcijā (1963).
Pēc profesijas bijis inženieris projektētājs.
Šaha kompozīcija
Kopš 1927. gada publicējis 85 šaha etīdes, no tām 7 apbalvotas ar godalgām. Septiņu PSRS individuālo čempionātu dalībnieks.
No 1967. gada starptautiskais tiesnesis šaha kompozīcijā. Pamatojoties uz dzīves laikā sasniegtiem rezultātiem, 2016. gadā WFCC viņam piešķīra starptautiskā meistara titulu un reģistrēja viņu kā Krievijas šahistu.
Piemērs
Uzdevuma risinājums:
Alhesirasa
Alhesirasa (es) ir pilsēta Spānijā, Andalūzijā, Kadisas provincē pie Alhesirasas līča. šeit dzīvoja 118 920 iedzīvotāji. Atrodas pie Gibraltāra šauruma. Alhesirasas osta ir viena no lielākajām Eiropā.
Fertē—Hanšāgas nacionālais parks
Fertē—Hanšāgas nacionālais parks (hu) ir nacionālais parks Ungārijas ziemeļrietumos, Ģēras-Mošonas-Šopronas meģē, pie valsts robežas ar Austriju. Tas tika atvērts 1991. gadā, trīs gadus vēlāk saistoties kopā ar Austrijā esošo Neizīdles ezera—Zēvinkeles nacionālo parku (abi parki atrodas pie Neizīdles (Fertē) ezera, bet katrs attiecīgajā robežas pusē). Parka kopējā platība ir 237,31 km², un tas sastāv no divām galvenajām daļām — Fertē ezera un Hanšāgas.
1991. gadā nacionālo parku kopā ar Austrijā esošo saistīto parku atzina Starptautiskā dabas un dabas resursu aizsardzības savienība (IUCN). Apkārtnes ievērojamās floras un faunas dēļ Fertē ezers kļuva par aizsargājamo ainavu apvidu jau 1977. gadā, bet Hanšāga gadu agrāk — 1976. gadā. 2001. gadā UNESCO Pasaules Mantojuma sarakstā iekļauti abās valstīs esošie nacionālie parki, kas ietver ezeru.
Fertē ezers un Hanšāga
Fertē ezers ir lielākais Eiropas stepes ezers un lielākais Austrijas ezers. Seklā ūdens līmeņa un valdošo vēju dēļ ezera lielums un forma mainās, bieži applūstot. Ungārijas daļā ezera krasti ir purvaini ar daudzām niedrēm. Purvāju pārtrauc tikai nelieli iekšējie ezeri un ūdens kanālu tīkls, kas tika izveidots, lai nodrošinātu satiksmi. Starp niedrēm ir arī meldri un zāģu grīšļi, netālu no krasta arī aug gari grīšļi un atrodas mitrās un purva pļavas.
1960. gados parkā esošajā Hanšāgas apkārtnē bija diezgan zems mežu īpatsvars, bet bija vairāki alkšņu un vītolu purvi, kā arī ozolu meži. Pēc meliorācijas bija ievērojama mežu platības pārkārtošanās. Sākotnējie meži, kas palika (Cšīkoša, Vešsēša, Figurāka mežs) veido izcilu dabas mantojumu, kurā ir ļoti bagātīga kukaiņu fauna un tā ir vairāku dziedātājputnu ligzdošanas vieta.
Igaunijas latvieši
Igaunijas latvieši ir Igaunijā dzīvojošā latviešu mazākumtautība. Pēc 2011. gada tautas skaitīšanas datiem sevi par latviešiem atzinuši 1764 cilvēki.
Vēsture
Pēc Igaunijas valsts statistiskā biroja sakopotiem oficiāliem datiem par 1934. gada tautas skaitīšanu, Igaunijā dzīvoja 5435 latviešu; pilsētās - 2424 un miestos - 218; pārējie dzīvoja uz laukiem. No pilsētām Valgā skaitījās 1037 latviešu, Tallinā — 572, Tartu — 278, Pērnavā — 143; no miestiem Meizakilā — 163. No lauku apvidiem Petseru apriņķī bija 1382 latvieši, Valgas apriņķī — 534, Veru apriņķī — 335 un Pērnavas apriņķī — 186. Latviešiem Igaunijā bija savas skolas, kuros bērnus apmācīja mātes valodā. Pavisam Igaunijā pastāvēja 6 latviešu pamatskolas un viena privāta ģimnāzija Valgā, kuras visas darbojās pierobežas apgabalos. Četras pamatskolas darbojās Lauru kolonijā, Petseru apriņķī; no tām lielākā atradās Ļičņikovā, kur 3 skolotāji apmācīja pāri par 60 bērnu. Pārējās trijās Lauru skolās — Lugos, Lauru miestā un Durkovā — bija pa vienam skolotājam, kas apmācīja ap 20 bērnu. Līdzīga lieluma pamatskola pastāvēja Meizakilā. Valgas pamatskolai bija 6 skolotāji un ap 60 skolēnu. Turpat darbojās privāta ģimnāzija, kuras četrās klasēs 12 skolotāji apmācīja 38 bērnus. No pamatskolām tikai Valgas, Ļičņikovas un Meizakilas skolās bija pa 6 klasēm, bet pārējās — pa četrām.
Latviešiem Igaunijā 3 luterāņu draudzes: Tallinā, Valgā un Lauros un 2 savas baznīcas (Valgā un Lauros).
Bojoru Iereņi
Bojoru Iereņi ir ciems Sīļukalna pagastā, Riebiņu novadā. Atrodas 197 km attālumā no Rīgas.
Igaunijas latvieši
Tallina
1898. gada streika dēļ Rīgā radās darba trūkums. Tai pašā laikā Tallinā būvēja vairākas jaunas fabrikas un tur saplūda prāvs skaits darba meklētāju latviešu. Drīz radās doma nodibināt savu latviešu biedrību un draudzi, ko arī īstenoja 1900. gadā, bet biedrības statūtus apstiprināja 1902. gadā, nosaucot biedrību par "Rēveles latviešu viesīgo biedrību". Par biedrības pirmo priekšnieku ievēlēja Vili Lipsu. Skolotāja Kalniņa vadībā noorganizējās jauktais koris, kas 1902. gada Ziemsvētkos pirmoreiz Tallinā skandināja latviešu dziesmas. Režisora Rozes vadībā nodibinājās arī drāmatiskais pulciņš, kas pirmo lugu izrādīja 1903. gadā.
Pēc Vācijas karspēka 1915. gada Kurzemes ofensīvas Tallinā saplūda daudz bēgļu (1916. gada 1. augustā bija reģistrēti 5272). Tallinas latviešu biedrība bija pirmā, kas rūpējās par bēgļu uzturu un apģērbu. Pirmos bēgļus ievietoja biedrības telpās, un vēlāk pie biedrības nodibināja bēgļu apgādāšanas komiteju.
1923. gadā biedrības statūtu pārgrozīja un biedrību nosauca par Tallinas Latviešu biedrību. Pēc Tallinas Latviešu biedrības ierosmes 1929. gada 20.-21. jūlijā sanāca Igaunijas latviešu 1. kongress. Tallinas latviešiem ar 1935. gadu bija sava draudze: "Tallinas Latviešu Trīsvienības draudze". Savas baznīcas nebija un dievkalpojumus noturēja vēsturiskajā zviedru baznīcā 3-4 reizes gadā.
Meizakila
Pirmie latvieši ienākuši 20. gadsimta sākumā, kad šeit būvēja dzelzceļu uz Valku. Pirmie ienācēji latvieši bija Ozols un Pēteris Freivalds. 1930. gados bija apmēram 50 ģimeņu, vairums fabrikas un dzelzceļa strādnieki, latviešu sešgadīgajā skolā ''Moisaküla-Läti 6 kl. algkool'' mācījās 17 skolēni. Meizakilas Latviešu izglītības biedrība "Ars" dibināta 1907. gada 5. februārī, 1930. gados biedrībā bija ap 40 biedru. Pie biedrības pastāvēja bibliotēka un koris. Luterāņu baznīca latvieši varēja noturēt reizi mēnesī dievkalpojumu.
Tartu
1926. gada 24. oktobrī nodibināta Tērbatas latviešu studentu biedrība "Mētraine".
Rīteru sausgultne un karsta kritenes
Rīteru sausgultne un karsta kritenes ir aizsargājams ģeoloģisks un ģeomorfoloģisks dabas piemineklis Aizkraukles novada Kokneses pagastā uz ziemeļaustrumiem no Rīteru karjera.
Igaunijas latvieši
Valga
Pēc agrākās Krievijas Impērijas teritoriālā sadalījuma Valka piederēja pie Vidzemes guberņas.
Rīteru sausgultne un karsta kritenes
Dabas pieminekli veido daļēji pārveidota strauta gultne, kuras lejasgalā atrodas kritene – ūdensrijējs, kas mazūdens periodā uzņem visus strauta ūdeņus. Plūdu un palu laikā ūdeņi plūst arī strauta gultnes lejasgalā un veido ūdenskritumu pāri nelielam dolomītu atsegumam Rīteru karjera malā.
Igaunijas latvieši
Valga
Pēc Latvijas-Igaunijas robežas novilkšanas Valkas pilsētu sadalīja, lielākā daļa - Valga - palika Igaunijai, bet dienvidu nomale - Valka - Latvijai.
1930. gados latvieši vēl dzīvoja Valgas pilsētā un tās tuvējos pagastos. Kāģeru pagastā vienkopus atradās 20 latviešu saimniecību. Pēc 1934. gada tautas skaitīšanas rezultātiem visvairāk latviešu dzīvoja Kāģeru pagastā (igauņu - Kaagjärve vald) - 258 cilvēki jeb 21 % un Lānemetsas pagastā (igauņu - Laanemetsa vald) - 98 cilvēki jeb 7,2 %.
Latviešu jaunatne pirmo izglītību iegva Igaunijas Valgas valsts latviešu 6-klasīgajā pamatskolā, izglītības turpināšanai Valgā pastāvēja latviešu ģimnazija. Garīgās dzīves centrā vienmēr stāvēja Valgas Sv. Jāņa luterāņu baznīca, kurā darbojās latviešu evaņģeliski-luteriskā draudze. Valgas Sv. Jāņa baznīca piederēja latviešiem, bet dievkalpojumus tajā noturēja arī Valgas igauņu un vācu draudze.
Valgas latviešu sabiedriskās dzīves centrā stāvēja Valkas Viesīgā biedrība, dibināta 1885. gada 22. maijā. Tās iniciātori bija Toms Blūmentāls un skolotājs M. Ūdris. Biedrības koris pirmo reizi piedalījās III latviešu vispārējos dziesmu svētkos 1888. gadā Rīgā.
Igaunijā plaši izkaisīto latviešu apvienošanai un atsevišķo latviešu organizāciju kopdarbības veicināšanai 1932. gadā nodibināja "Latvju organizāciju apvienību Igaunijā", kas kā latviešu centrālā organizācija vadīja latviešu kultūrālo misiju Igaunijā. Apvienības sēdeklis atradās Valgā.
Lauri
Ap 19. gadsimta 60. gadiem, kad latviešu brīvlaistais zemnieks tiecās pēc "sava kaktiņa, sava zemes stūrīša", daži Vidzemes latvieši, izdzirduši par Krievzemē lēti pērkamām muižu zemēm, izceļoja un apmetās uz dzīvi tuvējā Pleskavas guberņā, Lazarevas un Ļubjatovas muižā. Kolonizēto apgabalu centrā atradās neliela Alūksnes muižnieka barona Fītinghofa Lauru muiža. Pirmie ieceļotāji latvieši Lauru kolonijā bija Apukalna draudzes izceļotāji Pēteris Freilebens, Jaši un Jānis Kambars. 1863. gadā Lauru kolonijā bijušas 376 latviešu dvēseles. 1867. gadā uzcelta skola un luterāņu lūgšanu nams.
1916. gadā Lauru draudzes pirmais lūgšanas nams līdz ar skolu ugunsgrēkā nodega līdz pamatiem.
1920. gadā radās doma par jaunas Lauru baznīcas celšanu, 1921. gada 13. oktobrī lika Lauru baznīcas pamatakmeni, 1934. gadā Lauru baznīcas būvi nobeidza un to nosauca par Lauru latviešu ev.-lut. baznīcu. Lauros darbojās ari Lugu ciema latviešu baptistu draudze, tai savs lūgšanas nams uzcelts 1882. g.
1930. gados Lauru kolonijā latvieši apdzīvoja vairākus pagastus: Lauru (igauņu - Laura vald) un Rotavas pagastu (igauņu - Rootova vald) vairāk vienkopus, bet pārējos izklaidus citu šejienes tautu starpā, gan krievu, gan igauņu. Lauru pagastā pēc 1934. gada tautas skaitīšanas datiem dzīvoja 527 latvieši, bet Rotavas pagastā - 639.
Par Lauru jaunatnes izglītību rūpējās 4 valsts latviešu pamatskolas. Lugu, Durkovas un Lauru latviešu pamatskolas atvērtas Igaunijas patstāvības laikā, turpretim Ličņikovas latviešu pamatskola pastāvēja jau no 1867. gada. Lauru kolonijas sabiedriskās dzīves centrā atradās 1926. gadā dibinātā "Lauru-Ličņikovas latviešu izglītības biedrība" ar savu mītni Ličņikovas pamatskolas namā, kur biedrībai bija sava izrīkojumu zāle ar skatuvi.
Latviešu jaunieši bija apvienoti aizsargu organizācijas – "Atsevišķā Lapkovas jātnieku vadā" ar komandieri Aleksandru Grūzi.Vadā bija vienīgi latvieši ar 40 zirgiem, un savu mītni Lapkavā. Pie vada pastāvēja arī sieviešu aizsardžu nodaļa.
Mūsdienas
Ap 200 latviešu 1988. gada 18. novembrī piedalījās Igaunijas Latviešu biedrības dibināšanā Tallinā. Biedrībā tika reģistrēti 145 biedri. 1992. gadā sāka darboties svētdienas skola, notika mākslas pulciņa nodarbības. 1992. gada 14. martā Svēta Gara baznīcā tika iesvētīts biedrības karogs.
Mainoties paaudzēm, iesākto darbu pārņem un pilnveido 2009. gadā dibinātā Latviešu Nacionālās kultūras biedrība Igaunijā.
2012. gadā dibināta Tartu Latviešu biedrība, apvienojot Tartu dzīvojošos latviešus un citus, kam ir interese par Latvijas dzīvi un kultūru.
Nodibināta un darbojas Tallinas Latviešu papildskola „Taurenis”, folkloras kopa „Rēvele”, latviešu koris Igaunijā „Ziemeļu balsis”.
Melnā naktene
Melnā naktene (Solanum nigrum) ir indīga nakteņu dzimtas viengadīga lakstaugu suga. Dabiskais izplatības areāls ir Dienvideiropa un Centrāleiropa, bet mūsdienās tas aug daudzviet arī citur. Melnā naktene ir ruderāls augs, tas ir, augs, kas aug cilvēka saimnieciskās darbības teritorijās, piemājā, ceļmalās, piegružotās vietās. Latvijā ir diezgan bieži izplatītā visā teritorijā.
Soža
Soža (ru, be, uk) ir 648 kilometrus gara Dņepras kreisā krasta pieteka Krievijā, Baltkrievijā un, nelielu posmu lejtecē, Baltkrievijas un Ukrainas robežupe.
Iztece Smoļenskas augstienē. Tek dienvidu-dienvidrietumu virzienā. Ietek Dņeprā pie Lojevas ciema. Lielākās pietekas - Vihra, Ostjora, Proņa, Besedzja, Ipucja. Upes krastos atrodas Kričava, Čerikava, Slavharada, Čačerska, Vjetka, Homjeļa.
Maurisio Ponse de Leons
Maurisio Alvaress de las Astūrijas Bohorkess i Ponse de Leons (es; dzimis, miris ) bija spāņu hercogs un paukotājs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs viņš startēja trijās paukošanas disciplīnās — paukošanā ar floreti, špagu un zobenu. Visās šajās disciplīnās viņš startēja tikai sacensību pirmajās kārtās.
Viņš bija ceturtais Goras hercogs.
Viņa dēls Hosē Alvaress de Bohorkess startēja jāšanas sportā, kur izcīnīja zelta medaļu komandu sacensībās kontūrā.
Avarua
Avarua (rar, ) ir Kuka Salu administratīvais centrs. Burtiskā tulkojumā no vietējo Kuka salu māori valodas vārds "Avarua" nozīmē ‘divas ostas’. Pilsētā dzīvo gandrīz trešdaļa no visiem Kuka Salu iedzīvotājiem, tas ir, aptuveni 5 tūkstoši iedzīvotāju. Avarua atrodas Rarotongas salā. Netālu no pilsētas atrodas Rarotongas starptautiskā lidosta.
Nokia (pilsēta)
Nokia ir pilsēta un pašvaldība Somijas dienvidrietumos, Pirkanmā, 15 km attālumā no Tamperes. Nokiā dzīvo 32 402 iedzīvotāji (2013. gada 28. februārī). Pašvaldībā 98,8 % iedzīvotāju runā somu valodā.
Vēsture
Pirmais zināmais Nokias pieminējums dokumentos bijis 1505. gadā saistībā ar Nokias muižu.
Nokiā 1596. gadā notika Rungu karš, kad zemnieki sacēlās pret zviedru feodāļiem. Zemnieki, apbruņojušies ar rungām un citiem vienkāršiem ieročiem, Nokias muižā uzvarēja vairākās sadursmēs pret feodāļu kavalēriju, bet 1597. gada 1. un 2. janvārī tos sakāva Klāsa Fleminga (Klaus Fleming) vadītie spēki. Tūkstošiem sacelšanās dalībnieku tika sodīti ar nāvi. Rungu karš bija pirmā lielākā zemnieku sacelšanās Somijas teritorijā.
Pilsoņu kara laikā 1918. gadā Nokia, kā visa Tamperes apkārtne, bija sociālistu atbalsta punkts, un šeit notika vairākas kaujas.
1922. gadā Suur-Pirkkala (Lielā Pirkala) tika sadalīta Ziemeļu un Dienvidu Pirkalā. Ziemeļu Pirkala (Pohjois-Pirkkala) 1938. gadā pārdēvēta par Nokiu, bet Dienvidu Pirkala (Eteläis-Pirkkala) atguva tās agrāko nosaukumu Pirkala. Pilsētas statusu Nokia ieguva 1977. gadā.